cyanic-selkie/wikianc huggingface dataset:
Γενικές εκλογές του Μπανγκλαντές (2018)
Διεξαγωγή
Την ημέρα των εκλογών, 10 με 15 άτομα σκοτώθηκαν σε συγκρούσεις, σύμφωνα με αναφορές. Σύμφωνα με το AFP, η αστυνομία πυροβόλησε τρεις άνδρες ενώ έξι άλλοι σκοτώθηκαν σε αναμετρήσεις μεταξύ ακτιβιστών του κυβερνών Συνδέσμου Αουάμι και το αντιπολιτευόμενο Εθνικιστικό Κόμμα του Μπανγκλαντές (ΕΚΜ). Ένας έφεδρος αστυνομικός πέθανε μετά από επίθεση από ακτιβιστές της αντιπολίτευσης.
Παραπομπές
Κατηγορία:Γενικές εκλογές στο Μπανγκλαντές Κατηγορία:Εκλογές στο Μπανγκλαντές Μπανγκλαντες
Μάικλ Μπράμος
Επαγγελματική σταδιοδρομία
Το καλοκαίρι του 2009, σε ηλικία 22 ετών, ο Μπράμος ξεκίνησε την επαγγελματική του καριέρα. Έπαιξε στους Ντιτρόιτ Πίστονς στο Καλοκαιρινό Πρωτάθλημα του NBA, αλλά δε κατάφερε να βρει συμβόλαιο στο NBA. Τον Αύγουστο του 2009 έφυγε από την Αμερική, καθώς πήρε μεταγραφή για το Περιστέρι, όπου έμεινε για ένα χρόνο, όταν και ταξίδεψε στην Ισπανία για λογαριασμό της Γκραν Κανάρια. Έμεινε στην Ισπανία δύο χρόνια, πραγματοποιώντας πολύ καλές εμφανίσεις.
Η εξέλιξη του, του έδωσε την ευκαιρία να γίνει μέλος της νέας ομάδας του Παναθηναϊκού το καλοκαίρι του 2012, όταν και υπέγραψε συμβόλαιο μέχρι το 2014. Την πρώτη του χρονιά ως μέλος του Παναθηναϊκού βοήθησε πάρα πολύ την ομάδα του στην κατάκτηση του νταμπλ, και στην πορεία του μέχρι τους 8 της Ευρωλίγκα, έχοντας πολύ καλή συνεργασία με τους συμπαίχτες του και με τον Βασιλακοπουλο στην προεδρια. Η δεύτερη χρονιά, παρότι κατέκτησε πάλι το νταμπλ στη Ελλάδα και έφτασε στα προημιτελικά της Ευρωλίγκα, δεν ήταν το ίδιο καλή σε προσωπικό επίπεδο με αποτέλεσμα το καλοκαίρι του 2014 να λυθεί η συνεργασία του με την ομάδα. Για περίπου δέκα μήνες έμεινε εκτός αγωνιστικής δράσης λόγω σοβαρού τραυματισμού.
Το 2015 υπέγραψε συμβόλαιο με την ιταλική Βενέτσια πραγματοποιώντας μια πολύ καλή χρονιά. Το καλοκαίρι του 2016 ανανέωσε το συμβόλαιό του για δυο ακόμα χρόνια. Το 2017 κατέκτησε το πρωτάθλημα Ιταλίας με τη Βενέτσια, νικώντας 4-2 στους τελικούς την Τρέντο. Μάλιστα η ομάδα της Βενετίας είχε κάνει το 3-2 στη σειρά με τρίποντο του Μπράμου στην εκπνοή. Στις 5 Ιουλίου 2017 ανανέωσε το συμβόλαιό του με την ιταλική ομάδα για δυο ακόμα χρόνια. Στις 2 Μαΐου 2018, κατέκτησε τη διοργάνωση του FIBA Europe Cup. Το 2019 κατέκτησε για δεύτερη φορά το πρωτάθλημα Ιταλίας απέναντι στη Σάσσαρι, με τον ίδιο να κάνει πολύ καλές εμφανίσεις στη διάρκεια των πλέι οφ. Ο Μπράμος έγινε ο πρώτος παίκτης που έχει βάλει με τη Βενέτσια 326 τρίποντα στο πρωτάθλημα Ιταλίας και 100 στα πλέι οφ με 41,3% πίσω από τη γραμμή των 6,75μ. Ο ίδιος ανανέωσε το 2019, για ένα ακόμα χρόνο με την ιταλική ομάδα. Στις 16 Φεβρουαρίου 2020 κατέκτησε το Κύπελλο Ιταλίας. Πριν από τη διακοπή λόγω της πανδημίας του κορωνοϊού είχε 10.8 πόντους και 3.7 ριμπάουντ κατά μέσο όρο στο Eurocup. Στις 11 Ιουνίου 2020, ανανέωσε το συμβόλαιό του μέχρι το 2021. Τη σεζόν 2020-21, είχε στο Πρωτάθλημα Ιταλίας, 10.7 πόντους και 3.2 ριμπάουντ κατά μέσο όρο. Το καλοκαίρι του 2021, συμφώνησε να συνεχίσει στη Βενέτσια για έβδομη σεζόν, όντας και ένας από τους αρχηγούς της ομάδας. Κατά τη διάρκεια της σεζόν 2021-22 μέτρησε 7.5 πόντους και 3.8 ριμπάουντ σε 23 αγώνες του Πρωταθλήματος Ιταλίας, ενώ στο Γιούροκαπ κατέγραψε 7.5 πόντους σε 14 παιχνίδια. Επίσης ξεπέρασε το φράγμα των 300 συμμετοχών με τη φανέλα της Βενέτσια σε όλες τις διοργανώσεις.
Εθνική ομάδα
Ο Μπράμος έγινε μέλος της Εθνική Ομάδας Ανδρών το 2011 και συμμετείχε στο Ευρωμπάσκετ 2011 στη Λιθουανία, όπου η Ελλάδα κατατάχθηκε 6η, εξασφαλίζοντας την πρόκριση στο Προολυμπιακό τουρνουά το 2012 όπου επίσης συμμετείχε. Αγωνίστηκε και στο Ευρωμπάσκετ του 2013, όπου η Ελλάδα κατατάχθηκε 11η. Επίσης είχε συμμετοχή στα Τουρνουά Ακρόπολις του 2011 και 2013. Με το εθνόσημο ο Μπράμος μετράει 47 συμμετοχές με 209 πόντους (μ.ο: 4.45).
Εξωτερικοί Σύνδεσμοι
Κατηγορία:Ελληνοαμερικανοί Κατηγορία:Έλληνες ομογενείς καλαθοσφαιριστές Κατηγορία:Σούτινγκ γκαρντ Κατηγορία:Σμολ φόργουορντ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Περιστερίου Κατηγορία:Καλαθοσφαιριστές Γκραν Κανάρια Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Ρέγιερ Βενέτσια Κατηγορία:Έλληνες καλαθοσφαιριστές στο εξωτερικό Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Ευρωμπάσκετ 2011 Κατηγορία:Καλαθοσφαιριστές Ευρωμπάσκετ 2013
Dancing with the Stars (Ελλάδα)
Μέχρι σήμερα έχουν προβληθεί επτά συνολικά κύκλοι, με τους έξι πρώτους να έχουν προβληθεί από τη συχνότητα του ΑΝΤ1 και τον έβδομο από τη συχνότητα του Star. Το show έχει φιλανθρωπικό χαρακτήρα καθώς τα έσοδα από την ψηφοφορία του κοινού σε κάθε live, δίνονται στο ίδρυμα "Make a Wish" ("Κάνε μια Ευχή" Ελλάδος).
Δομή
Σε κάθε κύκλο επώνυμοι από τον καλλιτεχνικό, αθλητικό ή και πολιτικό χώρο, λαμβάνουν μέρος στο show όπου μαζί με τους επαγγελματίες καβαλιέρους/ντάμες τους έχουν κάθε φορά στη διάθεσή τους μία εβδομάδα για να μάθουν ένα νέο ballroom ή latin χορό και να τον παρουσιάσουν μπροστά στους κριτές και στο κοινό. Οι κριτές μετά τα σχόλιά τους, δίνουν στο κάθε ζευγάρι την βαθμολογία τους (από το 1-10). Το τηλεοπτικό κοινό ψηφίζει καθ'ολη τη διάρκεια του live, για το ποιο ζευγάρι θέλει να συνεχίσει μέσω τηλεφωνήματος ή γραπτού μηνύματος. Στο τέλος κάθε επεισοδίου, το ζευγάρι με τη χαμηλότερη συνολική βαθμολογία (κριτές και κοινό) αποχωρεί από το show. Σε αντίθεση με τα υπόλοιπα live, η ψηφοφορία του κοινού για τον τελικό διαρκεί καθ'όλη την τελευταία εβδομάδα και όχι μόνο κατά τη διάρκεια του επεισοδίου.
Παρουσίαση
Την παρουσίαση στους τρεις πρώτους κύκλους του show είχε η Ζέτα Μακρυπούλια,  στον τέταρτο κύκλο και στον πέμπτο οικοδέσποινα ήταν η Δούκισσα Νομικού, ενώ στον έκτο η Ευαγγελία Αραβανή. Τον έβδομο κύκλο του Dancing With The Stars (τον πρώτο μέσω της συχνότητα του STAR) παρουσιάζει η Βίκυ Καγιά.
Στο green room, ο παρουσιαστής που υποδεχόταν σε κάθε κύκλο τους διαγωνιζόμενους μετά την εμφάνισή τους, ήταν διαφορετικός. Στον πρώτο κύκλο ήταν η Ελένη Καρποντίνη, στον δεύτερο η Μαίρη Συνατσάκη, στον τρίτο ο νικητής του δεύτερου κύκλου, Αργύρης Αγγέλου, στον τέταρτο η νικήτρια του τρίτου κύκλου, Ντορέττα Παπαδημητρίου, στον πέμπτο ο Κώστας Μαρτάκης και στον έκτο ο Σάββας Πούμπουρας. Στον έβδομο κύκλο παρουσιαστής είναι ο Λάμπρος Φισφής.
Κωδικός: Πρώην  Νυν
Κριτική επιτροπή
Οι Αλέξης Κωστάλας, Γκαλένα Βελίκοβα, Γιάννης Λάτσιος και Φωκάς Ευαγγελινός ήταν οι κριτές του πρώτου κύκλου. Στον δεύτερο κύκλο, η νικήτρια του πρώτου κύκλου, Έρρικα Πρεζεράκου, αντικατέστησε τη Γκαλένα Βελίκοβα. Στον τρίτο κύκλο, η Έρρικα Πρεζεράκου αποχώρησε και η Γκαλένα Βελίκοβα επέστρεψε, ενώ υπήρχε και μια νέα προσθήκη στην επιτροπή, αυτή της Κάτιας Δανδουλάκη. Στον τέταρτο κύκλο όλοι οι κριτές από τον τρίτο κύκλο επέστρεψαν εκτός του Φωκά Ευαγγελινού, ενώ ο Γιώργος Λιάγκας, η Ευγενία Μανωλίδου και ο Θέμος Αναστασιάδης εμφανίστηκαν ως guest κριτές την 4η, 8η και 9η εβδομάδα αντίστοιχα. Στον πέμπτο κύκλο όλοι οι κριτές από τον τέταρτο κύκλο επέστρεψαν αλλά προστέθηκε και πέμπτος κριτής ο Λάκης Γαβαλάς. Στον έκτο κύκλο, δύο κριτές από τους προηγούμενους κύκλους, οι: Αλέξης Κωστάλας και Γκαλένα Βελίκοβα, επέστρεψαν, ενώ υπήρξαν και δύο προσθήκες, η Ελεονώρα Μελέτη και ο Γιώργος Λιάγκας. Η Ναταλία Γερμανού εμφανίστηκε ως guest κριτής στο έκτο live, η Βίκυ Χατζηβασιλείου στο έβδομο, η Μαρία Σολωμού στο όγδοο, η Τατιάνα Στεφανίδου στο ένατο, η Κατερίνα Γκαγκάκη στο δέκατο, η Νάντια Μπουλέ στο ενδέκατο, η Ντορέττα Παπαδημητρίου στο δωδέκατο, ο Ησαΐας Ματιάμπα στο δέκατο τρίτο και ο Χάρης Χριστόπουλος στο δέκατο τέταρτο. Τον έβδομο κύκλο, το πάνελ της κριτικής επιτροπής απαρτίζουν: ο Στέφανος Δημουλάς, η Μαρίνα Λαμπροπούλου, η Έλενα Λιζάρδου και ο Jason Roditis. Ο Νίκος Κοκλώνης εμφανίστηκε ως guest κριτής στον τελικό.
Κωδικός: Πρώην  Νυν  Guest
Ζευγάρια
Μέχρι σήμερα έχουν συμμετάσχει 102 προσωπικότητες κατά τη διάρκεια των 7 κύκλων του σόου. 12 διασημότητες συμμετείχαν στον 1 κύκλο, 18 στον 6 κύκλο και 14 σε κάθε άλλο κύκλο (2, 3, 4 και 5). Στον έβδομο κύκλο συμμετέχουν 16 διασημότητες. Επίσης, συνολικά 35 επαγγελματίες χορευτές έχουν εμφανιστεί μαζί με διασημότητες, ορισμένοι μόνο για 1 κύκλο.
Color key: Έντονη γραφή υποδεικνύει ότι ο/η χορευτής/τρια συμμετέχει  αυτή τη στιγμή στο σόου.
Πρώτος κύκλος (2010)
Ο πρώτος κύκλος του show έκανε πρεμιέρα στις 28 Μαρτίου 2010. Παρουσιάστρια ήταν η Ζέτα Μακρυπούλια ενώ στο green room τους διαγωνιζόμενους υποδεχόταν η Ελένη Καρποντίνη. Την κριτική επιτροπή απάρτιζαν οι: Αλέξης Κωστάλας, Γκαλένα Βελίκοβα, Γιάννης Λάτσιος και Φωκάς Ευαγγελινός.
Στον πρώτο κύκλο συμμετείχαν συνολικά δώδεκα ζευγάρια. Οι δώδεκα επώνυμοι που συμμετείχαν ήταν οι: Δημήτρης Βλάχος, Σταμάτης Γαρδέλης, Χρυσοπηγή Δεβετζή, Μιχάλης Ζαμπίδης, Βίκυ Κουλιανού, Ματθίλδη Μαγγίρα, Ευγενία Μανωλίδου, Πατρίτσια Περιστέρη, Φωτεινή Πιπιλή, Σάββας Πούμπουρας, Έρρικα Πρεζεράκου και Κώστας Σόμμερ.
Ο κύκλος διήρκεσε δεκατρείς εβδομάδες και ο τελικός του πρώτου κύκλου μεταδόθηκε στις 20 Ιουνίου 2010. Νικήτρια στέφθηκε η Έρρικα Πρεζεράκου μαζί με τον επαγγελματία καβαλιέρο της, Θοδωρή Παναγάκο.
Δεύτερος κύκλος (2011)
Ο δεύτερος κύκλος του show έκανε πρεμιέρα στις 20 Μαρτίου 2011. Παρουσιάστρια ήταν η Ζέτα Μακρυπούλια ενώ στο green room τους διαγωνιζόμενους υποδεχόταν η Μαίρη Συνατσάκη. Την κριτική επιτροπή απάρτιζαν οι: Αλέξης Κωστάλας, η νικήτρια του πρώτου κύκλου, Έρρικα Πρεζεράκου, Γιάννης Λάτσιος και Φωκάς Ευαγγελινός.
Ο κύκλος διήρκεσε δεκατρείς εβδομάδες και ο τελικός του δεύτερου κύκλου μεταδόθηκε στις 10 Ιουνίου 2011. Νικητής στέφθηκε ο Αργύρης Αγγέλου μαζί με την επαγγελματία ντάμα του, Έμιλυ Ματθαιακάκη.
Τρίτος κύκλος (2012-2013)
Ο τρίτος κύκλος του show έκανε πρεμιέρα στις 18 Νοεμβρίου 2012. Παρουσιάστρια ήταν η Ζέτα Μακρυπούλια ενώ στο green room τους διαγωνιζόμενους υποδεχόταν ο νικητής του δεύτερου κύκλου, Αργύρης Αγγέλου. Την κριτική επιτροπή απάρτιζαν οι: Γκαλένα Βελίκοβα, Αλέξης Κωστάλας, Κάτια Δανδουλάκη, Γιάννης Λάτσιος και Φωκάς Ευαγγελινός.
Στον τρίτο κύκλο συμμετείχαν συνολικά δεκατέσσερα ζευγάρια. Οι δεκατέσσερις επώνυμοι που συμμετείχαν ήταν οι: Γιάννης Αϊβάζης, Νίκος Αναδιώτης, Ηλίας Βρεττός, Κέλλυ Κελεκίδου, Κώστας Κρομμύδας, Βάνα Μπάρμπα, Λάουρα Νάργες, Έλενα Παπαβασιλείου, Ντορέττα Παπαδημητρίου, Μαριάντα Πιερίδη, Νικολέττα Ράλλη, Σπύρος Σούλης, Βάσια Τριφύλλη και Γιώργος Τσαλίκης.
Ο κύκλος διήρκεσε δεκατέσσερις εβδομάδες και ο τελικός του τρίτου κύκλου μεταδόθηκε στις 17 Φεβρουαρίου 2013. Νικήτρια στέφθηκε η Ντορέττα Παπαδημητρίου μαζί με τον επαγγελματία καβαλιέρο της, Παύλο Μανογιαννάκη.
Τέταρτος κύκλος (2013-2014)
Ο τέταρτος κύκλος του show έκανε πρεμιέρα στις 20 Οκτωβρίου 2013. Παρουσιάστρια ήταν η Δούκισσα Νομικού ενώ στο green room τους διαγωνιζόμενους υποδεχόταν η νικήτρια του τρίτου κύκλου, Ντορέττα Παπαδημητρίου. Την κριτική επιτροπή απάρτιζαν οι: Αλέξης Κωστάλας, Γκαλένα Βελίκοβα, Γιάννης Λάτσιος και Κάτια Δανδουλάκη. Κατά τη διάρκεια του παιχνιδιού, Γιώργος Λιάγκας, Ευγενία Μανωλίδου και Θέμος Αναστασιάδης έκαναν guest εμφανίσεις ως κριτές. Η βαθμολογία τους ήταν συμβολική και δεν μέτρησε στο τελικό αποτέλεσμα για την αποχώρηση της συγκεκριμένης εβδομάδας.
Στον τέταρτο κύκλο συμμετείχαν συνολικά δεκατέσσερα ζευγάρια. Οι δεκατέσσερις επώνυμοι που συμμετείχαν ήταν οι: Ευαγγελία Αραβανή, Σάκης Αρσενίου, Λάκης Γαβαλάς, Άλεξ Κάβδας, Θάνος Καληώρας, Κωνσταντίνα, Γωγώ Μαστροκώστα, Ησαΐας Ματιάμπα, Μιχάλης Μουρούτσος, Κλέλια Πανταζή, Κατερίνα Στικούδη, Μαίρη Συνατσάκη, Ελένη Χατζίδου και Χρύσπα.
Ο κύκλος διήρκεσε δεκαπέντε εβδομάδες και ο τελικός του τέταρτου κύκλου μεταδόθηκε στις 2 Φεβρουαρίου 2014. Νικητής στέφθηκε ο Ησαΐας Ματιάμπα μαζί με την επαγγελματία ντάμα του, Μαρία Αντιμισάρη.
Πέμπτος κύκλος (2014-2015)
Ο πέμπτος κύκλος του show έκανε πρεμιέρα στις 26 Οκτωβρίου 2014. Παρουσιάστρια ήταν η Δούκισσα Νομικού ενώ στο green room τους διαγωνιζόμενους υποδεχόταν ο Κώστας Μαρτάκης Την κριτική επιτροπή για πρώτη φορά απάρτιζαν οι: Αλέξης Κωστάλας, Γκαλένα Βελίκοβα, Γιάννης Λάτσιος, Κάτια Δανδουλάκη και Λάκης Γαβαλάς.
Στον πέμπτο κύκλο συμμετείχαν συνολικά δεκατέσσερα ζευγάρια. Οι δεκατέσσερις επώνυμοι που συμμετείχαν ήταν οι: Χριστίνα Αλούπη, Θανάσης Βισκαδουράκης, Μαρία Ηλιάκη, Θεοχάρης Ιωαννίδης, Νικολέττα Καρρά, Νίκη Κάρτσωνα, Φάνης Λαμπρόπουλος, Μορφούλα Ντώνα, Ειρήνη Παπαδοπούλου, Θάνος Πετρέλης, Θάλεια Προκοπίου, Χρήστος Σπανός, Ελισάβετ Σπανού και Τριαντάφυλλος.
Ο Χρήστος Σπανός είχε έναν τραυματισμό στο πόδι στις 3 Ιανουαρίου ο οποίος δεν του επέτρεψε να διαγωνιστεί την Κυρίακή, 4 Ιανουαρίου. Αν και αναμενόταν να επιστρέψει στο επόμενο live και να διαγωνιστεί στις 11 Ιανουαρίου, κατά τη διάρκεια του live ανακοινώθηκε ότι θα αποχωρήσει από το διαγωνισμό έπειτα από τη συμβουλή του γιατρού του.
Ο κύκλος διήρκεσε δεκατέσσερις εβδομάδες και ο τελικός του πέμπτου κύκλου μεταδόθηκε την 1η Φεβρουαρίου 2015. Νικήτρια στέφθηκε η Μορφούλα Ντώνα μαζί με τον επαγγελματία καβαλιέρο της, Ρίχαρντ Σιλάγκι.
Έκτος κύκλος (2018)
Ο έκτος κύκλος του show έκανε πρεμιέρα στις 26 Ιανουαρίου 2018. Παρουσιάστρια είναι η Ευαγγελία Αραβανή ενώ στο green room τους διαγωνιζόμενους υποδέχεται ο Σάββας Πούμπουρας. Την κριτική επιτροπή απάρτιζαν οι: Αλέξης Κωστάλας, Γκαλένα Βελίκοβα, Ελεονώρα Μελέτη και Γιώργος Λιάγκας.
Στον έκτο κύκλο συμμετείχαν συνολικά δεκαοκτώ ζευγάρια. Οι δεκαέξι (+2) επώνυμοι που συμμετείχαν είναι οι: Διονύσης Αλέρτας, Άνθιμος Ανανιάδης, Πηνελόπη Αναστασοπούλου, Ευρυδίκη Βαλαβάνη, Αντώνης Βλοντάκης, Αλμπέρτο Εσκενάζυ, Βίκυ Κάβουρα, Βαγγέλης Κακουριώτης, Μαρία Καλάβρια, Μαρία Κορινθίου, Μυριέλλα Κουρεντή, Χριστίνα Λαμπίρη, Δωροθέα Μερκούρη, Άννη Πανταζή, Όλγα Πηλιάκη, Μιχάλης Σεΐτης, Κώστας Τσουρός και Μάγκυ Χαραλαμπίδου.
Μια μέρα πριν το τρίτο live, έγινε γνωστό ότι ο ηθοποιός Αλμπέρτο Εσκενάζυ είχε ένα σοβαρό τραυματισμό στο γόνατο και δεν ήταν σίγουρο αν θα μπορούσε να χορέψει την επόμενη μέρα. Τελικά, με την έναρξη του τρίτου live στις 9 Φεβρουαρίου 2018, ο ίδιος ανακοίνωσε ότι δε θα μπορούσε να συνεχίσει και αποχώρησε οικειοθελώς από το show. Δύο μέρες πριν το έβδομο live, ο Αντώνης Βλοντάκης είχε επίσης έναν σοβαρό τραυματισμό, ο οποίος του στέρησε τη συνέχιση της συμμετοχής του στο show.
Στο τέταρτο live, η Χριστίνα Λαμπίρη και ο καβαλιέρος της, Αλέξανδρος Παπαδόπουλος, δεν συμμετείχαν στον διαγωνισμό για προσωπικούς λόγους της παρουσιάστριας. Επέστρεψαν όμως κανονικά και διαγωνίστηκαν στο επόμενο live.
Η Ναταλία Γερμανού εμφανίστηκε ως guest κριτής στο έκτο live, η Βίκυ Χατζηβασιλείου στο έβδομο, η Μαρία Σολωμού στο όγδοο, η Τατιάνα Στεφανίδου στο ένατο, η Κατερίνα Γκαγκάκη στο δέκατο, η Νάντια Μπουλέ στο ενδέκατο, η Ντορέττα Παπαδημητρίου στο δωδέκατο, ο Ησαΐας Ματιάμπα στο δέκατο τρίτο και ο Χάρης Χριστόπουλος στο δέκατο τέταρτο.
Στο τέλος του δέκατου live στις 30 Μαρτίου 2018, η κριτής Ελεονώρα Μελέτη αποχώρησε από το show λόγω της επικείμενης γέννησης του παιδιού της.
Ο κύκλος διήρκεσε δεκατέσσερις εβδομάδες και ο τελικός του έκτου κύκλου μεταδόθηκε στις 4 Μαΐου 2018. Νικητής στέφθηκε ο Βαγγέλης Κακουριώτης μαζί με την επαγγελματία ντάμα του, Νικολέτα Μαυρίδη.
Έβδομος κύκλος (2021-2022)
Ο έβδομος κύκλος του show έκανε πρεμιέρα στις 17 Οκτωβρίου του 2021. Παρουσιάστρια είναι η Βίκυ Καγιά ενώ στο star lunge τους συμμετέχοντες υποδέχεται ο Λάμπρος Φισφής. Την κριτική επιτροπή απαρτίζουν ο Στέφανος Δημουλάς, η Μαρίνα Λαμπροπούλου, η Έλενα Λιζάρδου και ο Jason Roditis. Στον τελικό του show ο Νίκος Κοκλώνης ήταν ο πέμπτος guest κριτής.
Στον έβδομο κύκλο συμμετέχουν συνολικά δεκαέξι ζευγάρια. Οι δεκαέξι επώνυμοι που λαμβάνουν μέρος είναι οι: Μπέσσυ Αργυράκη, Σταύρος Βαρθαλίτης, Χριστίνα Βραχάλη, Μαριάννα Γεωργαντή, Τζώρτζια Γεωργίου, Πάνος Γιαννακόπουλος, Γιάννης Δρυμωνάκος, Δημήτρης Κοκονίδης, Ρεγγίνα Μακέδου, Λευτέρης Μητσόπουλος, Βασιλική Μιλλούση, Τάσος Παλαντζίδης, Dominic Stars, Edward Στεργίου, Έλενα Τσαγκρινού και Βικτόρια Χίσλοπ.
Ενώ στα πρώτα 10 live show, όπως και στις προηγούμενες σεζόν, αποχωρούσε στο τέλος του επεισοδίου ένα από τα δύο ζευγάρια που συγκέντρωσε την χαμηλότερη βαθμολόγια της κριτικής επιτροπής και της ψηφοφορίας του τηλεοπτικού κοινού η διαδικασία αυτή άλλαξε στο 11ο live. Όπως ανακοίνωσε η Βίκυ Καγιά η αποχώρηση από εκεί και έπειτα θα προκύπτει με το διαγωνισμό των ζευγαριών που φτάνουν στο buttom two, όπως σε αντίστοιχες βερσιόν του show στο εξωτερικό. Τα δύο ζευγάρια με την χαμηλότερη βαθμολογία, συνδυαστικά, από επιτροπή και ψήφους τηλεθεατών θα διαγωνίζονται σε μία χορογραφία και η κριτική επιτροπή θα αποφασίζει ποιο από τα δύο θα αποχωρεί. Η διαδικασία του buttom two έλαβε μέρος μόλις σε ένα επεισόδιο της έβδομης σεζόν, μεταξύ της Χριστίνας Βραχάλη και της Μπέσσυς Αργυράκη στο 11ο live, ενώ στο 12ο live η Μπέσσυ Αργυράκη που έφτασε στο buttom two ζήτησε να μην διαγωνιστεί και αποχώρησε οικειοθελώς παραχωρώντας την παραμονή στο διαγωνισμό στον Edward Στεργίου.
Την παραμονή της Πρωτοχρονιάς προβλήθηκε το 11ο ειδικό επεισόδιο της σεζόν, το οποίο ήταν μαγνητοσκοπημένο, οι επώνυμοι άλλαξαν παρτενέρ και δεν υπήρξε αποχώρηση. Η προβολή του live επεισοδίου της Παρασκευής 7 Ιανουαρίου 2022 αναβλήθηκε εξαιτίας κρουσμάτων της COVID-19 στο καστ και τους εργαζόμενους της παραγωγής. Ενώ αρχικά είχε ανακοινωθεί πως η σεζόν επρόκειτο να ολοκληρωθεί την Παρασκευή 4 Φεβρουαρίου 2022 σε 16 επεισόδια, τελικά η παρουσιάστρια Βίκυ Καγιά ανακοίνωσε στην έναρξη του live επεισοδίου της 23ης Ιανουαρίου πως εκπομπή θα ολοκληρωθεί στο 15ο επεισόδιο με σκοπό την πρόληψη για πιθανά κρούσματα της COVID-19 στην παραγωγή του show. Έτσι στον τελικό του show διαγωνίστηκαν τέσσερα ζευγάρια, και όχι τρία όπως αρχικά είχε οριστεί, με την δημοσιογράφο και παρουσιάστρια Τζώρτζια Γεωργίου να κερδίζει τη σεζόν μαζί με τον καβαλιέρο της Αλέξανδρο Μπάχαριεφ.
Παραπομπές
Κατηγορία:Ελληνικά ριάλιτι σόου του ΑΝΤ1
Αλέξανδρος Μπουρδούμης
Ο Αλέξανδρος Μπουρδούμης (Αθήνα,16 Ιουλίου 1976) είναι Έλληνας ηθοποιός του θεάτρου, του κινηματογράφου και της τηλεόρασης. Σπούδασε στη δραματική σχολή του Θεάτρου Τέχνης «Κάρολος Κουν».
Τηλεόραση
Έκανε το ντεμπούτο του στην τηλεόραση μέσα από την σειρά Η συκοφαντία του αίματος. Ακολούθησαν guest εμφανίσεις στις πετυχημένες σειρές Άκρως οικογενειακόν, Κόκκινος κύκλος, Το κόκκινο δωμάτιο και Επτά θανάσιμες πεθερές. Έγινε ευρέως γνωστός μέσα από τις σειρές Λούφα και παραλλαγή και Βέρα στο δεξί. Ο πρώτος του πρωταγωνιστικός ρόλος ήρθε μέσα από την σειρά Έχω ένα μυστικό στον ρόλο του Δημήτρη Παπαμιχαήλ. Ακολούθησαν οι πετυχημένες σειρές Η ζωή της άλλης και Κλεμμένα όνειρα. Ένας από του πιο γνωστούς του ρόλους είναι αυτός του Κωνσταντίνου Τριανταφύλλου στην σειρά Το σόι σου, ένας ρόλος που τον καθιέρωσε και αγαπήθηκε από το ευρύ κοινό. Τη σεζόν 2020 & 2021 έπαιξε στη σειρά Χαιρέτα μου τον πλάτανο. Την σεζόν 2021 & 2022 παίζει στη σειρά Σε αγαπάω μεν αλλά.
Κινηματογράφος
Προσωπική Ζωή
Από το 2020 μέχρι το 2023 ήταν παντρεμένος με την ηθοποιό Λένα Δροσάκη και έχουν έναν γιο.
Εξωτερικοί σύνδεσμοι
Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης
Καμικάζε
Καμικάζε (Ιαπωνικά: 神風) ή εσφαλμένα Καμικάζι (Αγγλικά: kamikaze) είναι ιαπωνική σύνθετη λέξη με δύο ιδεογράμματα, με κυριολεκτική σημασία Θείος Άνεμος.
Θείος Άνεμος
Ο προσδιοριστικός αυτός όρος χρησιμοποιήθηκε τον Αύγουστο του 1281 για να περιγράψει ένα ιστορικό γεγονός που συνέβη το 1274 όταν ο κινεζο-μογγολικός στόλος του Κουμπλάι Χαν επιχειρούσε εισβολή στην Ιαπωνία με 100.000 πολεμιστές επιβαίνοντας σε 3.500 ελαφρά σκάφη. Στην απελπιστική εκείνη κατάσταση για τους Ιάπωνες, μια τρομακτική θύελλα σε μορφή τυφώνα κυριολεκτικά διέλυσε τους επίδοξους εισβολείς προκαλώντας τους τεράστιες απώλειες και διασώζοντας την Ιαπωνία. Την τρομερή εκείνη θύελλα οι Ιάπωνες ονόμασαν "Θείο Άνεμο" και την απέδωσαν στον θεό των ανέμων Ίσε, η λατρεία του οποίου έκτοτε έλαβε ξεχωριστή σημασία στον κόσμο του Σιντοϊσμού, τη βασική θρησκεία των Ιαπώνων. (Δείτε σχετικά Καμικάζε (τυφώνας)),
Νεότερη ιστορία
Στην νεότερη ιστορία της Ιαπωνίας, ο όρος καμικάζε επαναχρησιμοποιήθηκε κατά τον Β' Παγκόσμιο Πόλεμο. Τότε οι ιαπωνικές ένοπλες δυνάμεις, έχοντας φθάσει το 1944 σε απελπιστική πλέον κατάσταση άνισου αγώνα στον πόλεμο του Ειρηνικού, αποφάσισαν νέα ναυτική και αεροπορική τακτική η οποία χαρακτηρίστηκε τερατώδης. Επρόκειτο για τη συγκρότηση ειδικών δυνάμεων αυτοκτονίας, δηλαδή μονάδων οι επιθέσεις των οποίων κατέληγαν σε ολοκαύτωμα, πέφτοντας επί των στόχων τους. Έτσι το όνομα "καμικάζε" έλαβαν τόσο οι αποστολές όσο και οι χειριστές πιλότοι αεροσκαφών, κατευθυνόμενων βομβών, σκαφών, κ.λπ. γράφοντας μια εκπληκτική εποποιία θάρρους, ηρωισμού, υπερηφάνειας, φιλοπατρίας και καθήκοντος προκαλώντας ταυτόχρονα παγκόσμιο δέος αλλά και θαυμασμό
Σημειώνεται ότι την εποχή εκείνη η πολεμική αεροπορία της Ιαπωνίας δεν αποτελούσε ενιαίο όπλο, αλλά επιμέρους υπηρεσιακούς κλάδους τόσο του αυτοκρατορικού ναυτικού, όσο και του αυτοκρατορικού στρατού. Η σύσταση δυνάμεων καμικάζε αφορούσε μόνο εκείνες του αυτοκρατορικού ναυτικού και της αεροπορίας του σε αντιδιαστολή των αντίστοιχων δυνάμεων που συγκροτήθηκαν στον αυτοκρατορικό στρατό και την αεροπορία του που έφεραν την ονομασία τοκουμπέτσου. Ο δε όρος τοκουμπέτσου κοουγκέκι τάι (Ιαπ: 特別攻撃隊), μεταφραζόμενος στα ελληνικά, σημαίνει «ειδική επιθετική δύναμη».
Η απόφαση δημιουργίας των ειδικών αυτών δυνάμεων αυτοκτονίας λήφθηκε στις 19 Οκτωβρίου του 1944 (ή του έτους 2.604, κατά το παραδοσιακό ιαπωνικό ημερολόγιο), στην αεροπορική βάση Μαμπαλακάτ, 110 χιλιόμετρα βόρεια της Μανίλα, σε συμβούλιο που συγκλήθηκε υπό τον υποναύαρχο Τακιτζίρο Ονίσι. Ανάδοχος του ονόματος αυτών "Θείος Άνεμος" ήταν ο υπαρχηγός του 1ου αεροπορικού στόλου Ρικιχέι Ινογκούκι. Παρά ταύτα πνευματικός πατέρας της δημιουργίας τους φέρεται ο Ειικίρο Τζιό, κυβερνήτης του υδροπλανοφόρου Κιγιόντα, που πρώτος πρότεινε επίσημα με αναφορά του, τον Ιούνιο του 1944, τη συγκρότηση τέτοιου ειδικού σώματος, προσφερόμενος μάλιστα ο ίδιος να αναλάβη τη διοίκησή του.
Αργότερα ο όρος καμικάζι απόκτησε μια πιο διευρυμένη έννοια και χρησιμοποιείται πλέον για να περιγράψει τους τρομοκράτες που εκτελούν επιθέσεις αυτοκτονίας, όπως και πιλότους της ναζιστικής Γερμανίας, ονομαζόμενη και Ζέλμπσστόπφερ (Selbsstopfer), που είχαν διαταγές να καταστρέψουν τον στόχο τους με την ρίψη του αεροπλάνου τους πάνω σε αυτόν.
Στη νεότερη ελληνική γλώσσα και κυρίως στη δεκαετία του 1980, η λέξη "καμικάζι" χρησιμοποιόταν στην καθημερινή αργκό για να περιγράψει μοτοσυκλετιστές οι οποίοι προέβαιναν σε επικίνδυνους και επιθετικούς ελιγμούς με μοτοσυκλέτες υψηλών επιδόσεων, καθώς και συμμετοχή σε αυτοσχέδιους αγώνες. Χαρακτηριστική η ελληνική ταινία Καμικάζι αγάπη μου του 1983 σε σενάριο και σκηνοθεσία Γιάννη Δαλιανίδη.
Δρομολόγηση σύστασης δυνάμεων Καμικάζε
Το 1944 στον μαινόμενο πόλεμο του Ειρηνικού η εποχή των μεγάλων ιαπωνικών επιτυχιών που σημειώθηκαν μετά το Περλ Χάρμπορ και την εισβολή στις Φιλιππίνες του 1941, όπου ανάγκασαν ακόμα και τον Αμερικανό διοικητή του νοτίου Ειρηνικού, Ντάγκλας Μακ-Άρθουρ να καταφύγει στην Αυστραλία έχει περάσει ανεπιστρεπτί. Ειδικότερα μετά την ανακατάληψη του Γκουανταλκανάλ από τους Αμερικανούς, (Φεβρουάριος 1943), όπου οι ιαπωνικές δυνάμεις πέρασαν στην άμυνα, μήνα με τον μήνα οι Ιάπωνες στρατοκράτες άρχισαν να συνειδητοποιούν και να παραδέχονται την αμερικανική υπεροχή, αριθμητική και κυρίως ποιοτική, αλλά και την ναυτική τακτική τους, με ότι αυτό μπορούσε να σημαίνει για το ηθικό τους. Στην κατάσταση εκείνη (του 1943) ήλθε να προστεθεί και η δυσαρέσκεια του "επίγειου θεού του ιαπωνικού έθνους", του Αυτοκράτορα Χιροχίτο με ιδιαίτερη μομφή προς τον αρχηγό του ναυτικού επιτελείου ναύαρχο Ναγκάνο λέγοντάς του «όπως φαίνεται οι Αμερικανοί κατέλαβαν την κτήση του ουρανού» υπονοώντας την υπεροχή της αμερικανικής αεροπορίας. Τον Ιούνιο του 1944 όταν πλέον οι Αμερικανοί πολιορκούσαν τα νησιά του Σολομώντος ο Χιροχίτο, υποδεχόμενος σε ακρόαση τον πρωθυπουργό Χιντέκι Τότζο, ή Χιντόκι Τόζο που από τον Φεβρουάριο ήταν επικεφαλής του αυτοκρατορικού Γενικού Επιτελείου Στρατού, ξεσπάθωσε: «''Κύριε Πρωθυπουργέ, εξακολουθείτε ακόμα να επαναλαμβάνετε ότι ο αυτοκρατορικός στρατός είναι άτρωτος, ενώ σε κάθε εχθρική απόβαση χάνετε τη μάχη. Επιτέλους που θα καταλήξει αυτός ο πόλεμος:''» Η αυτοκρατορική αυτή δυσαρέσκεια γρήγορα διέρρευσε σχεδόν σε όλα τα επιτελεία ενώ άρχισαν οι τριγμοί στην ίδια την κυβέρνηση. Η αυτοκρατορία στα πρόθυρα της κατάρρευσης. Βέβαια οι ιαπωνικές πόλεις δεν είχαν αρχίσει να δέχονται αεροπορικούς βομβαρδισμούς, πλην όμως όλες οι βιομηχανίες υπολειτουργούσαν. Οι μεγάλες προσδοκίες ανάκτησης πρώτων υλών απ΄ όλα τα εδάφη του τόξου που είχαν επεκταθεί οι ιαπωνικές δυνάμεις δεν είχαν ευοδωθεί. Υπό αυτές τις δραματικές συνθήκες οι κάποιες εισηγήσεις και προσπάθειες για έναρξη ειρηνευτικών συνομιλιών που φέρονται να ξεκίνησαν από το προηγούμενο έτος κρίθηκαν από τους στρατοκράτες ισοδύναμες με ατιμία.
Σημειώνεται ότι το 1940 η Ιαπωνία γιόρτασε με κάθε επισημότητα τα 2.600 χρόνια ζωής της. κατά τα οποία καλλιεργήθηκε μια απέραντη ανακτο-σιντοϊστική πίστη υψηλών υπερβατικών αρχών και ιδεών. Άραγε πόσο εύκολο θα μπορούσε να ήταν τώρα μια αμφισβήτηση ενός τόσο βαρύ φορτίου πολιτισμικής παράδοσης, έστω και κατ' ελάχιστο; Μονόδρομος πλέον για τους "πιστούς" ο "ένδοξος θάνατος", το πέρασμα στην αιωνιότητα.
Τον Ιούνιο του 1944 το αυτοκρατορικό ναυτικό δέχεται μία ακόμη καταστροφική ήττα, στην αεροναυμαχία των Μαριάννων, Τότε ο κυβερνήτης του αεροπλανοφόρου Κιγιόντα, πλοίαρχος Εϊικίρο Τζιό υποβάλλει την ακόλουθη έκκληση - πρόταση στην Ανώτατη Διοίκηση, που είχε εντυπωσιακή απήχηση: Και ενώ οι ήττες του ναυτικού συνεχίζονται παρασύροντας και την κυβέρνηση του Τότζο που αντικαταστάθηκε από την κυβέρνηση του Κόισο Κουνιόκι οι ανακοινώσεις προς το λαό συνέχιζαν να μεγαλοποιούν κάποιες επιτυχίες αποκρύπτοντας τις τεράστιες απώλειες. Η δε Ανωτάτη Αυτοκρατορική Διοίκηση θεωρώντας τις Φιλιππίνες ιδιαίτερα ζωτικές για την οικονομία της χώρας, μετά μάλιστα την αποκάλυψη του υπουργού εξωτερικών της Σοβιετικής Ένωσης, Βιατσεσλάβ Μολότοφ στον Ιάπωνα πρέσβη στη Μόσχα στις 6 Οκτωβρίου (1944) για επικείμενη αμερικανική απόβαση στις Φιλιππίνες στις 20 Σεπτεμβρίου, κάλεσε όλες τις δυνάμεις να κρατήσουν με κάθε θυσία μέχρι και του τελευταίου την άμυνά τους, εκπονώντας παράλληλα το περίφημο "Σχέδιο Νίκη" (Σο-Γκο). Τότε στις ψυχές των μαχητών άναψε η σπίθα μιας παραληρηματικής έξαψης, πρωτόγνωρης και για την ιαπωνική νοοτροπία. που θα αποδειχθεί ανίκανη πλέον να ανακόψει τη συνεχώς ογκούμενη πλημμυρίδα των συμμαχικών αποβατικών δυνάμεων.
Αυτοθυσία υποναυάρχου
Στις 15 Οκτωβρίου (1944), μετά τον εντοπισμό αμερικανικής ναυτικής μοίρας ανοικτά της νήσου Λουσόν (της μεγαλύτερης του αρχιπελάγους των Φιλιπίννων), από ιαπωνικά αναγνωριστικά, η αεροπορική βάση του Αερολιμένα Κλαρκ τέθηκε σε συναγερμό. Ο υποναύαρχος Μαζαφούμι Αρίμα, διοικητής του 26ου Κόκου-Σεντάι (= αεροπορικού στολίσκου), του 1ου Κόκου-Καντάι (= αεροπορικού στόλου) του Αυτοκρατορικού Ναυτικού, συγκάλεσε έκτακτο συμβούλιο ζητώντας επίσημα από τη διοίκηση του Αυτοκρατορικού Στρατού να του παραχωρηθούν όλα τα αεροσκάφη που βρίσκονται στη περιοχή σε κατάσταση ετοιμότητας. Το αίτημα αν και πρωτόγνωρο για κοινή συνεργασία εγκρίθηκε με εκτέλεση σε δύο κύματα, περιλαμβάνοντας έκαστο 100 αεροσκάφη διαφόρων τύπων. Κατά το χρόνο που το πρώτο κύμα βρισκόταν σε πτήση και το δεύτερο στοιχιζόταν στο διάδρομο απογείωσης ο Αρίμα φορώντας κοινή φόρμα κατέβηκε στη πίστα και δηλώνοντας «θα διοικήσω εγώ το δεύτερο κύμα» ανήλθε σε ένα βομβαρδιστικό ζητώντας από τον υπαξιωματικό που συνήθως τον συνόδευε να κατέβει. Το δεύτερο κύμα έχοντας απογειωθεί το μεσημέρι έφθασε στο πεδίο της κόλασης νωρίς το απόγευμα. Βλέποντας ο Αρίμα την αδυναμία της προσβολής από το τεράστιο φράγμα πυρός των αντιαεροπορικών των αμερικανικών πλοίων και τη σαφή υπεροχή των αεροσκαφών του εχθρού, παίρνοντας ύψος συνεχίζει την πορεία του μέσα στα σύννεφα. Κάνοντας ελιγμούς και διαπιστώνοντας ότι βρίσκεται ακριβώς πάνω από τον μεγάλο στόχο που είχε προηγουμένως επιλέξει επιχειρεί κάθετη εφόρμηση. Μια τεράστια κοκκινο-πορτοκαλί λάμψη και ένα πυκνό σύννεφο καπνού υψώθηκε πάνω από τη γέφυρα του νεότευκτου αεροπλανοφόρου "Φραγκλίν". Έκπληκτοι οι Ιάπωνες πιλότοι που είχαν ξεφύγει την καταδίωξη των Αμερικανών παρακολουθούν την "υπέρτατη θυσία" του διοικητή τους αλλά και τις εκρήξεις που ακολουθούν στο αεροπλανοφόρο από τη φωτιά και τις βόμβες που μετέφερε το βομβαρδιστικό και που έπληξαν κάποια μικρή αποθήκη πυρομαχικών. Αν και οι ομάδες πυρόσβεσης κατάφεραν τελικά να σώσουν το πλοίο τούτο είχε υποστεί μεγάλη ζημιά παίρνοντας κλίση η αποκατάσταση της οποίας το κράτησε για κάποιο διάστημα εκτός επιχειρήσεων. Το γεγονός μεταφερόμενο από στόμα σε στόμα έγινε γνωστό το ίδιο βράδυ στο Τόκιο, όπου και έπαιξε σημαντικό ρόλο στις αποφάσεις των αμέσως επόμενων ημερών.
Σύσταση δυνάμεων Καμικάζε
thumb|right|150px|Ο Τακιτζίρο Ονίσι Στις 17 Οκτωβρίου έχοντας επισημανθεί αμερικανικές αποβατικές δυνάμεις παρά τη νήσο Σουλουάν καθώς ιαπωνικές ναυτικές μοίρες πλησιάζουν στο αρχιπέλαγος Φιλιππίνων, σε εκτέλεση "σχεδίου Σο", φθάνει στη Μανίλα ο αντιναύαρχος Τακιτζίρο Ονίσι όπου την επομένη αναλαμβάνει τη διοίκηση του 1ου Κόκου Καντάι (= αεροπ. στόλου) του αυτοκρατορικού ναυτικού. Την αμέσως επομένη, μη χάνοντας χρόνο, μεταβαίνει στη στρατιωτική βάση Μαμπαλακάτ, έδρα της 201ης Κουκουτάι (= Σμηναρχία). όπου και συγκαλεί σύσκεψη όλων των διοικητών. Στη σύσκεψη που ξεκίνησε το απόγευμα (19 Οκτωβρίου) συμμετείχαν ο πλοίαρχος Ασαΐκι Ταμάι, υποδιοικητής της 201ης Κ., ο υπαρχηγός του 1ου Κόκου Κ. Ρικιχέι Ινογκούκι και οι επιτελείς - διοικητές Γιοσιόκα, Γιοκογιάμα και Ιμπουσούκι. Ο Αντιναύαρχος Ονίσι, χωρίς περιστροφές ξεκινάει το λόγο του: Είναι προφανές εκ του παραπάνω λόγου ότι η πρόταση για οργάνωση "υπέρτατης θυσίας" δεν προβλεπόταν ούτε από κάποια διαταγή, ούτε ακόμα και από το "Σχέδιο Σο" που σαφέστατα υπογράμμιζε συνέχιση του παραδοσιακού τρόπου, που ίσως και αυτός να ήταν ο λόγος της αυτοθυσίας του Αρίμα που αν και δεν κάλεσε κανέναν των υφισταμένων του να τον ακολουθήσει ήταν πεπεισμένος ότι θα ακολουθούσαν πολλοί μιμητές.
Την έκπληξη, αμηχανία και την παγερή σιωπή που ακολούθησε έσπασε ο Ασαΐκι Ταμάι ρωτώντας τον Γιοσιόκα: Μετά από αυτή την άμεση απάντηση του Γιοσιόκα, ο Ταμάι ζήτησε την άδεια από τον Ονίσι προκειμένου να αποσυρθεί σε κατ΄ ιδία συνεννόηση με τον Ιμπουσούκι. Σε λίγο εμφανίζονται και οι δύο όπου ο Ταμάι με έκδηλη συγκίνηση αναφέρει: Ο αντιναύαρχος συγκινημένος αποδέχεται το αίτημα δίνοντας συμπληρωματικές οδηγίες. Εκείνο το απόγευμα μια σπουδαία και βαρυσήμαντη απόφαση είχε πλέον ληφθεί.
Εξωτερικοί σύνδεσμοι
Κατηγορία:Ιστορία της Ιαπωνίας Κατηγορία:Ιστορία της Ιαπωνίας κατά τον Β΄ Παγκόσμιο Πόλεμο Κατηγορία:Ναυτική τακτική Κατηγορία:Αεροπορική τακτική Κατηγορία:Πολεμική αεροπορία της Ιαπωνίας
Αρμόδιος και Αριστογείτονας
thumb|443x443px|«[[Τυραννοκτόνοι (γλυπτό)|Τυραννοκτόνοι». Γλυπτό σύνταγμα του γλύπτη Αντήνωρα προς τιμή των Αρμόδιου και Αριστογείτονα]] Ο Αρμόδιος και ο Αριστογείτων ήταν ένα ερωτικό ζευγάρι της αρχαίας Αθήνας που σκότωσε το καλοκαίρι του 514 π.Χ. τον Πεισιστρατίδη τύραννο Ίππαρχο, αδελφό του Ιππία κυρίως για λόγους προσωπικής εκδίκησης και ερωτικής αντιζηλίας, του πολιτικού κινήτρου μη αποκλειομένου. Στην συνέχεια πάντως, για κοινωνικούς και πολιτικούς λόγους, ο αθηναϊκός λαός τίμησε τους δύο άνδρες ως τυραννοκτόνους, ήρωες της δημοκρατίας,  έστησε αγάλματά τους, έβαλε την μορφή τους σε νομίσματα, συντηρούσε δημοσίᾳ δαπάνῃ τους συγγενείς τους, τους προσέφερε θυσίες σαν σε ημίθεους και απαγόρευε σε δούλους να δίνουν αυτά τα δύο ονόματα στα παιδιά τους.
Σύντομο ιστορικό και εξελίξεις
Οι δύο δράστες κινήθηκαν εναντίον του Πεισιστρατίδη Ιππάρχου επειδή αυτός επανειλημμένα προσπάθησε να σαγηνεύσει τον νεότερο από αυτούς, δηλαδή τον Αρμόδιο, και όταν δεν τα κατάφερε, για να τον εκδικηθεί, τον εξευτέλισε δημοσίως, όπως και την αδελφή του. Το ζεύγος των ερωμένων το έφερε βαρέως και δολοφόνησε τον Ίππαρχο στη διάρκεια της γιορτής των Μεγάλων Παναθηναίων. Δεν είναι τεκμηριωμένο αν υπήρχαν συνένοχοι ή όχι. Ο έφηβος -ή πάντως νεαρός- Αρμόδιος εκτελέστηκε επί τόπου, ενώ ο Αριστογείτων -λίγο μεγαλύτερος σε ηλικία από τον προηγούμενο-  υπέκυψε ή εκτελέστηκε μετά από βασανιστήρια.
Την εποχή εκείνη οι δύο γιοι του Πεισιστράτου, Ίππαρχος και Ιππίας, συγκυβερνούσαν την Αθήνα ως τύραννοι, οπότε ο φόνος ερμηνεύθηκε ως αντιτυραννική πράξη. Οι δύο άνδρες θεωρήθηκαν ήρωες που κατέλυσαν την τυραννίδα, παρότι στη συνέχεια ο Ιππίας μπόρεσε να κυβερνήσει μόνος του ως τύραννος επί 4 χρόνια. Σε αυτό το διάστημα οι Αλκμεωνίδες, μία πλούσια και ισχυρή οικογένεια της Αθήνας που είχε εξοριστεί πρόσφατα από τους Πεισιστρατίδες, συγκέντρωσε το 513 π.Χ. μισθοφορικό στρατό και προσπάθησε να ανατρέψει τον Ιππία, αλλά, παρότι την συνέδραμαν και πολίτες από το άστυ της Αθήνας, ηττήθηκε. Οι Αλκμεωνίδες κινήθηκαν όμως και διπλωματικά, ενισχύοντας οικονομικά ή και πιθανόν δωροδοκώντας άμεσα το Μαντείο των Δελφών ώστε αυτό να δίνει χρησμούς που καλούσαν τους Σπαρτιάτες να ανατρέψουν την τυραννίδα των Αθηνών. Ο βασιλιάς της Σπάρτης Κλεομένης θεώρησε ότι ήταν προς συμφέρον της Σπάρτης να επέμβει και το 510 π.Χ. ανέτρεψε με στρατιωτική επέμβαση τον Ιππία και εξόρισε όλη την οικογένεια των Πεισιστρατιδών αποκαθιστώντας τη δημοκρατία.
Η καταγωγή τους
Τόσο ο Αρμόδιος όσο και ο Αριστογείτων ανήκαν στο γένος των Γεφυραίων, μιας μεγάλης ομάδας κατοίκων της Αττικής που δεν θεωρούνταν αυτόχθονες και ανήκαν στην ουσία στην τάξη των μεταναστών. Δεν είναι σαφές σε ποιο βαθμό αυτό τους μείωνε ως πολίτες και επηρέαζε την συμμετοχή τους στα κοινά, δηλαδή στις πολιτικές διαδικασίες και στις θρησκευτικές γιορτές. Πάντως σίγουρα δεν ήταν σε ίση μοίρα με τους αυτόχθονες. Είχαν δικές τους θρησκευτικές γιορτές στις οποίες δεν συμμετείχαν άλλοι και αντίστροφα, υπήρχαν γιορτές των Αθηναίων στις οποίες δεν συμμετείχαν εκείνοι. Ως γένος είχαν έρθει από χρόνια στην Αττική, όταν τους έδιωξαν από τον τόπο τους αρχικά οι Αργείοι και στη συνέχεια οι Βοιωτοί. Οι Αθηναίοι τότε τους έκαναν δεκτούς υπό όρους –όρους που ο Ηρόδοτος γράφει ότι δεν είναι άξιοι λόγου για να τους αναφέρει. Ο βρετανός ιστορικός του 19ου αιώνα Thomas  Arnold  σημειώνει ότι ίσως η τυχόν υποδεέστερη κοινωνική θέση των Γεφυραίων ερμηνεύει την προσβολή προς την αδελφή του Αρμόδιου, αλλά τον αντικρούει ο συμπατριώτης και σύγχρονός του ιστορικός George Grote που γράφει ότι αν πράγματι οι Γεφυραίοι θεωρούνταν πολίτες δεύτερης κατηγορίας και αυτό ερμήνευε την προσβολή, ο Ηρόδοτος θα το ανέφερε οπωσδήποτε και δεν θα το θεωρούσε αυτονόητο.
Τα γεγονότα κατά τον Θουκυδίδη
Κύρια πηγή για τα γεγονότα είναι ο Θουκυδίδης, ο οποίος γράφει σε μια εποχή κατά την οποία ο περισσότερος κόσμος πίστευε πως η τυραννίδα των Πεισιστρατιδών είχε ανατραπεί κυρίως χάρη στον Αρμόδιο και στον Αριστογείτονα. Ο ίδιος διαφωνεί απόλυτα με αυτό, θεωρώντας το ιστορική ανακρίβεια. Γράφει ότι «η τυραννίδα δεν ανατράπηκε από το λαό ή τον Αρμόδιο, αλλά από τους Λακεδαιμονίους» και συνεχίζει αφαιρώντας την πολιτική βαρύτητα της ενέργειας και τονίζοντας την προσωπική, αφού γράφει ότι "η τολμηρή πράξη του Αριστογείτονος και του Αρμοδίου ήταν αποτέλεσμα ερωτικού πάθους και εκδίκησης".
Ο Αρμόδιος ήταν ένας όμορφος νέος και εραστής του μέσου αστού Αριστογείτονος. Όταν ο Πεισιστρατίδης Ίππαρχος έκανε δελεαστικές ερωτικές προτάσεις στον όμορφο Αρμόδιο, εκείνος τις απέρριψε και είπε μάλιστα τα καθέκαστα στον προστάτη του Αριστογείτονα. Ο Αριστογείτων θίχθηκε ως εραστής αλλά και φοβήθηκε την εξουσία του Ιππάρχου –μήπως δηλαδή του άρπαζε τον Αρμόδιο με τη βία- οπότε «άρχισε να μηχανεύεται κάποια σχέδια που να είναι στις δυνατότητές του, ώστε να μπορέσει να καταλύσει την τυραννίδα»
Πάντως η προσβολή όποιο νόημα κι αν είχε ήταν βαριά την εποχή εκείνη και έπαιξε φαίνεται τον καταλυτικό ρόλο. Το ζεύγος εξοργισμένο αποφάσισε να σκοτώσει τον Ίππαρχο. Σύμφωνα με τον Θουκυδίδη ο Αρμόδιος και ο Αριστογείτων δεν θέλησαν να συνωμοτήσουν με πολλούς, ακριβώς για να μη διαρρεύσει το σχέδιό τους. Πόνταραν εξάλλου και στη δυσαρέσκεια μερίδας του λαού και πίστευαν ότι αν επιτίθεντο στον Ίππαρχο μέσα στην κοσμοσυρροή της γιορτής με πολλούς πολίτες ενόπλους, θα ξεσηκώνονταν αμέσως και άλλοι που θα ήθελαν την ελευθερία τους. Επέλεξαν να δολοφονήσουν τον Ίππαρχο μια συγκεκριμένη ημέρα των  Παναθηναίων των Μεγάλων, επειδή μόνον τότε μπορούσαν οι πολίτες να κυκλοφορούν στον δρόμο ένοπλοι χωρίς να επισύρουν υποψίες.
Όταν όμως πήγαν να φέρουν το σχέδιό τους εις πέρας, είδαν έναν συνωμότη στον οποίο είχαν εκμυστηρευτεί την πρόθεσή τους και ο οποίος ήταν ταυτόχρονα και φίλος του Ιππία, να του μιλά στο αυτί. Πίστεψαν ότι μαρτυρούσε το σχέδιό τους στον τύραννο και ότι -όπως γράφει ο Θουκυδίδης- αν δεν κινούνταν αστραπιαία θα συλλαμβάνονταν και θα τους εκτελούσαν προτού καν σκοτώσουν εκείνον για τον οποίο τα έκαναν όλα αυτά, δηλαδή τον Ίππαρχο. Οπότε έκαναν βεβιασμένες και σπασωμδικές κινήσεις, έτρεξαν προς τον Ίππαρχο που ήξεραν ότι βρισκόταν στο Λεωκόριον και τον σκότωσαν "με οργή μεγάλη ο μεν Αρμόδιος για την τρομερή προσβολή που του έκανε, ο δε Αριστογείτων από ερωτική αντιζήλεια»
Η σωματοφυλακή του Ιππάρχου σκότωσε επί τόπου τον Αρμόδιο. Ο Αριστογείτων, αν και  μέσα στην αναμπουμπούλα και την κοσμοσυρροή διέφυγε για λίγο, συνελήφθη πολύ γρήγορα. Ο Ιππίας στην αρχή αντέδρασε πολύ ψύχραιμα όταν πληροφορήθηκε τα καθέκαστα και ζήτησε από τους πολίτες να αφήσουν κάτω τα όπλα τους ώστε να συλληφθούν πιο εύκολα οι τυχόν συνένοχοι των δραστών –θεώρησε ύποπτους όσους έφεραν σπαθί ή μαχαίρι, γιατί το έθιμο απαιτούσε στην πομπή να φέρουν μόνον ασπίδα και δόρυ. Στην συνέχεια, μετά από αθρόες συλλήψεις, ασχολήθηκε με την ανάκριση του Αριστογείτονος, ο οποίος υπέκυψε στα βασανιστήρια ή εκτελέστηκε πολύ γρήγορα. «Πάντως το ερωτικό πάθος ήταν εκείνο που έδωσε το έναυσμα για τη συνωμοσία του Αρμοδίου και του Αριστογείτονος και ο ξαφνικός φόβος τους (ότι προδόθηκαν) ήταν εκείνο που οδήγησε στην υλοποίηση του σχεδίου τους» κλείνει το θέμα των κινήτρων ο Θουκυδίδης
Η εκδοχή του Αριστοτέλη
Ο Αριστοτέλης αναφέρει μια λίγο διαφορετική εκδοχή. Σύμφωνα με εκείνον, ο Πεισιστρατίδης που ερωτεύθηκε τον Αρμόδιο ήταν ο ετεροθαλής αδελφός του Ιππάρχου, ο Θετταλός, ο οποίος ήταν «πολύ πιο μικρός στην ηλικία, θρασύς και βίαιος». Όταν ο Αρμόδιος δεν ανταποκρίθηκε, ο Θετταλός έδιωξε από τα Παναθήναια την αδελφή του. Ο Θετταλός συγκεκριμένα αποκάλεσε το κορίτσι ανάξιο επειδή είχε "αδελφό  γυναικωτό". Η αρχαία ελληνική λέξη που χρησιμοποιεί ο Αριστοτέλης είναι μαλακός που την εποχή εκείνη σήμαινε τον θηλυπρεπή άνδρα, αλλά και τον μαλθακό, τον γλοιώδη κόλακα ή τον υποτακτικό και πάντως τον δειλό και λιπόψυχο. Αν η εκδοχή του Αριστοτέλη ευσταθεί, τότε η πράξη του ζεύγους εναντίον του ΄Ιππαρχου δείχνει ότι όντως είχαν σκοπό έστω και αφελώς να ανατρέψουν την τυραννίδα σκοτώνοντας μόνοι ή με λίγους συνενόχους τον Ίππαρχο και τον Ιππία. Είναι όμως πιθανό ο Ίππαρχος να έστειλε τον Θετταλό να προσβάλει την αδελφή του Αρμοδίου και από αυτό να προέκυψε η σύγχυση στο κείμενο του Αριστοτέλη.
Σύμφωνα με τον Αριστοτέλη οι δύο ερωμένοι είχαν αποφασίσει να σκοτώσουν πρώτα τον Ιππία, αλλά όταν είδαν έναν συνωμότη να του μιλά ιδιαιτέρως, φοβήθηκαν ότι η σωματοφυλακή του τυράννου είχε ήδη ενημερωθεί και ότι δεν είχαν ελπίδες να προλάβουν να τον σκοτώσουν. Από φόβο λοιπόν απομακρύνθηκαν τρέχοντας και αποφάσισαν να σκοτώσουν τον Ίππαρχο, τον οποίο και βρήκαν λίγο πιο πέρα αφύλακτο. Όμως έδρασαν σπασμωδικά και μεμονωμένα, χωρίς να περιμένουν τους συνενόχους τους και έτσι τίναξαν στον αέρα το σχέδιό τους.
Ένα ακόμη σημείο στο οποίο διαφωνεί ο Αριστοτέλης προς τον Θουκυδίδη είναι ως προς τον ορισμό της ημερομηνίας βάσει της δυνατότητας οπλοφορίας ή ως προς το τέχνασμα του Ιππία που ζήτησε από όλους να αφήσουν τα όπλα τους κάτω, ώστε να ξεχωρίσει και να συλλάβει όσους είχαν αρνηθεί να αφοπλιστούν ή έφεραν μαχαίρια. Αυτό ο Αριστοτέλης το χαρακτηρίζει ανακρίβεια, επειδή εκείνη την εποχή ούτως ή άλλως απαγορευόταν η οπλοφορία και κυρίως στη διάρκεια εορτών με κοσμοσυρροή. Τα όπλα -λέει ο Αριστοτέλης- επιτράπηκαν αργότερα στην πομπή των Παναθηναίων, επί δημοκρατίας. Αλλη πηγή αναφέρει ότι το ζευγάρι είχε κρυμμένα τα σπαθιά του επειδή ακριβώς δεν επιτρεπόταν η οπλοφορία και αυτό στηρίζει περισσότερο την εκδοχή του Αριστοτέλη στο συγκεκριμένο ζήτημα, του οπλισμού.
Στη συνέχεια πάντως ο Αριστογείτων βασανίστηκε τρομερά και αποκάλυψε πολλά ονόματα συνωμοτών οι οποίοι ήταν μάλιστα και φίλοι του Ιππία. Ο Αριστοτέλης δεν είναι βέβαιος κατά πόσον ο τυραννοκτόνος έδινε τα πραγματικά ονόματα των συνεργατών του. Αναφέρει ότι μπορεί όσα κατέδιδε να ευσταθούσαν, αλλά ενδέχεται και να κατονόμαζε σκόπιμα φίλους του Ιππία που ήταν στην πραγματικότητα αμέτοχοι, επιδιώκοντας να εκτελεστούν και έτσι να αποδυναμωθεί αλλά και να απομονωθεί ακόμα περισσότερο ο Πεισιστρατίδης. Ο τύραννος όντως τότε εκτέλεσε πολλούς από εκείνους που κατονόμασε ο Αριστογείτων.
Όταν πια ο τελευταίος δεν άντεχε άλλα βασανιστήρια και επεδίωκε να τον εκτελέσουν, ζήτησε να δει τον Ιππία για να του κάνει σοβαρές αποκαλύψεις. Του είπε ότι θα του έδινε κι άλλα ονόματα και πρότεινε το χέρι του για να σφραγίσουν με χειραψία την συμφωνία. Αμέσως μετά μέμφθηκε κοροϊδευτικά τον Ιππία ότι έδωσε το χέρι του στον φονιά του αδελφού του και έξαλλος εκείνος, τράβηξε το σπαθί του και τον σκότωσε.
Σύμφωνα με άλλη εκδοχή, ο Ιππίας έγινε έξαλλος και τον σκότωσε όταν ο Αριστογείτων του είπε ότι όσα του είχε αποκαλύψει για την υποτιθέμενη συμμετοχή φίλων του στη συνωμοσία ήταν ψέματα και ότι έτσι είχε καταφέρει έτσι να τον κάνει να εκτελέσει όλους τους φίλους του, όμως αυτή η εκδοχή δεν φαίνεται ρεαλιστική.
Η εκδοχή του Διοδώρου
Ο Διόδωρος ο Σικελός διαφωνεί με τον Αριστοτέλη και συμφωνεί με τον Θουκυδίδη για το όνομα του Πεισιστρατίδη που είχε ερωτευθεί τον Αρμόδιο. Λέει μάλιστα ότι ο Θεταλλός ήταν ο πιο σοφός γιος του Πεισιστράτου και ήταν μάλιστα πράος και δημοκρατικός. Κατονομάζει ως σκληρούς και βίαιους τυράννους τον Ιππία και τον Ίππαρχο. Για τον δεύτερο λέει ότι ερωτεύθηκε έναν εξαιρετικής ομορφιάς νέο, τον Αρμόδιο, και έτσι "ενεπλάκη σε μια πολύ επικίνδυνη κατάσταση". Το αποσπασματικά σωζόμενο κείμενο του Διοδώρου τελειώνει σε αυτό το σημείο και η ιστορία ξαναρχίζει από την σύλληψη του Αριστογείτονος, για τον οποίο λέει ότι «όσο και να βασανίστηκε έμεινε πιστός στους φίλους του μέχρι τέλους»
Άλλες απόψεις
Στον διάλογο Ίππαρχος που παλιά αποδιδόταν στον Πλάτωνα αλλά για τον οποίο οι περισσότεροι ειδικοί πιστεύουν πια ότι είναι αγνώστου συγγραφέα, αναφέρεται και άλλη εκδοχή. Σύμφωνα με αυτήν ο Αριστογείτων είχε ως ευνοούμενό του τον Αρμόδιο και είχε αναλάβει την μόρφωσή του. Υπερηφανευόταν γενικά για την παιδεία που προσέφερε στον νεαρό και ταυτόχρονα έβλεπε τον ΄Ιππαρχο ως αντίζηλο και αντίπαλο επειδή και εκείνος φρόντιζε για την εκπαίδευση νέων. Εκείνη την εποχή έτυχε ο νεαρός Αρμόδιος να είναι ερωτευμένος με έναν άλλο όμορφο αριστοκράτη νέο και αυτό το τρίτο πρόσωπο, ο νέος του οποίου το όνομα δεν αναφέρεται, έδειχνε αναποφάσιστο –άλλοτε έδειχνε να προτιμά τον Αρμόδιο και άλλοτε τον Αριστογείτονα. Κάποια στιγμή το αγόρι αυτό γνώρισε τον Ίππαρχο τον οποίο και προτίμησε από τους δύο, όχι μόνον εγκαταλείποντας για πάντα τον Αρμόδιο και τον Αριστογείτονα αλλά και επιδεικνύοντας προς αυτούς περιφρόνηση. Έξαλλος τότε ο Αρμόδιος και ο Αριστογείτων αποφάσισαν να σκοτώσουν τον Ίππαρχο.
Η Λέαινα
Ανάμεσα στα θύματα των βασανιστηρίων μετά την τυραννοκτονία, αναφέρεται και μία εταίρα, η Λέαινα, την οποία ο Ιππίας συνέλαβε και βασάνισε επειδή ήταν ερωμένη του Αρμοδίου ή του Αριστογείτονος. Παρά τα βασανιστήρια, εκείνη, είτε επειδή δεν γνώριζε τίποτε είτε επειδή ήταν αποφασισμένη να προστατέψει τους φίλους του Αρμοδίου και του Αριστογείτονος, δεν είπε τίποτε. Σύμφωνα με την παράδοση δάγκωσε ή έκοψε μόνη της την γλώσσα της, ακριβώς για να μη μιλήσει. Οι Αθηναίοι προς τιμήν της, μετά το 510 π.Χ., έστησαν στα Προπύλαια έναν χάλκινο λέοντα χωρίς γλώσσα.
Το όνειρο του Ίππαρχου
Την παραμονή του θανάτου του, ο Ίππαρχος είχε δει στον ύπνο του να στέκεται από πάνω του ένα πολύ ψηλός άνδρας και να λέει την εξής αινιγματική φράση: «ν’ αντέξεις αυτό που δεν αντέχει ούτε η καρδιά ενός λιονταριού, γιατί κανείς στην γη δεν μπορεί να αδικήσει ανθρώπους χωρίς να το πληρώσει». Συζήτησε το όνειρο με έναν ονειροκρίτη, αλλά μετά αποφάσισε να το εξετάσει κάποια άλλη καταλληλότερη στιγμή και έφυγε βιαστικά για την πομπή των Παναθηναίων.
Εξωτερικοί σύνδεσμοι
Κατηγορία:Αρχαίοι Αθηναίοι Κατηγορία:ΛΟΑΤ πρόσωπα της Αρχαιότητας
Ροτρού Α΄ του Σατωντάν
Βιογραφία
Ήταν ο δεύτερος γιος του Γοδεφρείδου Β΄ υποκόμη του Σατωντάν, Α΄ κόμη του Περς και της Ελβίς του Κορμπόν (απεβ. 1 Μαρτίου 1080), κόρης του Ραϊνάρ κυρίου του Πιτιβιέρ.
Με το τέλος του Γοδεφείδου Β΄, ο μεγαλύτερος γιος του Ούγος Γ΄ έγινε υποκόμης του Σατωντάν & Α΄ κόμης του Περς, ενώ ο Ροτρού κληρονόμησε πιθανώς τα οικογενειακά έσοδα γύρω από το Νοζάν-λε-Ροτρού. Μετά το τέλος του αδελφού του, συγκέντρωσε τα οικογενειακά εδάφη και στα τέλη του 1050 ήταν ένας κόμης, με κέντρο εξουσίας γύρω από το Μορτάν. Αυτές οι βόρειες κυριότητες πιθανότατα προήλθαν από τη σύζυγό του, την Αντελίζ ντε Ντομφρόν, ως μέρος μίας ρύθμισης, που διαίρεσε την κληρονομία του Μπελέμ μεταξύ της εξαδέλφης της Mαμπέλ, που παντρεύτηκε τον Ροζέρ ντε Μονγκομερύ, και της Aντελίζ.
Μετά το τέλος του Γουλιέλμου του Γκουέ (Gouët) στα τέλη της δεκαετίας του 1050, ο Ροτρού, με τη βοήθεια του Ροζέρ ντε Μονγκομερύ, προσπάθησε να επεκτείνει την επιρροή του στα οχυρά του Περς-Γκουέ. Όμως η σύζυγος του Γουλιέλμου, η Ματίλντα, ξαναπαντρεύτηκε, με τον Ζοφρουά υποκόμη του Μαγιέν και κατάφερε να αντιμετωπίσει τις επιθέσεις.
Ως το 1058 ο Ροτρού είχε ακολουθήσει τον Ερρίκο Α΄ της Γαλλίας στην επίθεσή του στο Νορμανδικό φυλάκιο του Τιμέρ. Ωστόσο το 1066, είχε έλθει εγγύτερα με τον Γουλιέλμο δούκα της Νορμανδίας, κάτι που μπορεί να συναχθεί από τη συμμετοχή του γιου του Γοδεφρείφου Β΄ στην εισβολή στην Αγγλία. Επιπλέον το 1078 ο Γουλιέλμος έδωσε στον Ροτρού επιχορήγηση και ο Ροτρού τον υποστήριξε στην πολιορκία του Ρεμαλάρντ, όπου συγκεντρώθηκαν οι υποστηρικτές του αντάρτη γιου του Ροβέρτου Β΄.